cyanic-selkie/wikianc huggingface dataset:
Paula Fox
Fox hadde en urolig oppvekst som bortadoptert, og adopterte selv bort en datter som følge av et tenåringsforhold. Hun var mormor til Courtney Love. To bind memoarer kom i 2001 og 2005.
Ronse
Ronse (Renaix på fransk) er en belgisk by og kommune i provinsen Øst-Flandern. Ronse hadde 25 176 innbyggere per 1. januar 2011, og et areal på 34,5 km². Geologen Alphonse Renard ble født i Ronse.
Tidlig bosetninger
Åsene rundt Ronse viser spor av menneskelig aktivitet i paleolittiske perioden (eldste steinalder), og i neolittisk tid (bondesteinalderen) var området bosatt av fastboende bønder med kveg. Ulike levninger av byggestrukturer viser også bosetninger i romersk tid. Ronses urbane senter begynte å ta form på 600-tallet da Amandus, eller en av hans etterfølgere, bygde en kirke og et kloster dedikert apostlene Peter og Paulus. På 800-tallet ble både byen Ronse og dets kloster gitt til Indeklosteret i Cornelismünster, i nærheten av Aachen, av kong Ludvig den fromme.
Det er på rundt denne tiden at relikviene til den hellige Hermes kom til Ronse. Under disse vanskelige tidene tvang norrøne vikinger munkene til å flykte fra byen mer enn en gang, og klosteret ble brent av nordboerne i 880. Relikviene ble funnet igjen, hevdes det, i 940, og huset i en romansk krypt i 1083. Kirken, dedikert den hellige Hermes, som senere ble bygget på toppen av krypten, ble viet i 1129. Ronse ble mål for pilegrimsreiser ettersom Hermes, som på den tid var kjent for å lege mentale sykdommer, opprettholdt den lokale økonomien. Det er fortsatt et fast fransk uttrykk som sier at «Sankt Hermes leger stedets gale menn, men lar de som bor i Ronse være som der». Herren av Ronse, Gerard de Wautripont, som også var ansvarlig for Indeklosteret på den tiden, ga byen alle byprivilegier i 1240. Noen få år senere var økonomien blomstrende, og Indeklosteret solgte alle sine besittelser i Ronse. Fram til den franske revolusjonen, var lensherredømmet Ronse, et baroni i 1549, inkludert en enklave, nøt Ronse eksklusive rettigheter som ble administrert av kapittel av den hellige Hermes med fullstendig juridiske og fiskal (skattemessige) uavhengighet og med sitt eget lovmessige system.
Renessansen og Det gamle styre
Den 26. mars 1478 ble byen angrepet av franske soldater som herjet og brente, men den kom seg raskt igjen takket være en blomstrende økonomi basert på fabrikasjon og tilberedning av lin. På midten av 1500-tallet ble byen et viktig kalvinistisk senter i spanske eller katolske Nederlandene. Den religiøse uroen i dette århundret, særlig den fryktelige undertrykkelsen til hertugen av Alba tvang et stort antall av byens håndverkere til å søke tilflukt i nordlige Nederlandene, England og Tyskland. Brannen den 21. juli 1559 ruinerte byen, og i begynnelsen av 1600-tallet tok Ronse fordel av den relativt fredelige perioden under de katolske monarkene Isabella I av Castilla og Ferdinand II av Aragón i Spania for å komme seg tilbake på føttene. Det var i løpet av denne perioden at en av de vakreste slottene i sørlige Nederlandene (revet i 1823) ble bygd for grev Jean de Nassau-Siegen, baron av Ronse siden 1629. Pesten i 1635-1636 kom nær på å tømme byen fullstendig. Til tross for motstand fra kongen av Spania, ble Ronse annektert av Frankrike fra 1680 til 1700. I løpet av den påfølgende østerrikske perioden, den 31. mars 1719, ble byen igjen herjet av den voldsom brann som la det meste av den i aske. Takket være borgernes utholdenhet kunne Ronse atter reise seg by med en handel og en økonomi basert på tekstilindustrien.
Etter den franske revolusjon
Seieren ved Fleurus den 26. juni 1794 gjorde det mulig for Frankrike å okkupere og annektere landet. Ronse sto overfor betydningsfulle ekspropriasjoner og befant seg snart i økonomiske vanskeligheter. I 1796 ble den gamle byadministrasjonen oppløst og en kommuneadministrasjon ble opprettet. Fransk lovgivning var gjeldende fra da av inntil Belgia ble slått sammen med Nederland i 1815.
Vennskapsbyer
Ronse har følgende vennskapsbyer:
10,5 cm posisjonskanon L/28 M/1904 Cockerill
10,5 cm posisjonskanon L/28,8 M/1904 Cockerill er en mobil kanon. 18 slike ble anskaffet til Posisjonsartilleriet ved en kontrakt av 11. april 1903. Sammen med 10,5 cm posisjonskanon L/28 M/1901 Schneider Canet utgjorde disse posisjonsartilleriets tyngre mobile skyts. Begge kanoner benyttet samme ammunisjon.
Opprinnelig var kanonene montert på trehjul og trukket med hestespann. I 1937/38 ble flere ombygget med gummihjul og modifisert slik at de kunne trekkes av lastebil.
En rekke av kanonene var operative i 1940 og ble overtatt av tyske styrker med tysk typenummer Kanone 337(n).
Wallander - Arven
Wallander – Arven (svensk: ) er en svensk filmthriller fra 2010 i regi av Mikael Marcimain. Manuset ble skrevet av Anton Moritz og Henning Mankell. Det er den ellevte filmen i den andre runden med Krister Henriksson som Kurt Wallander. Norske Sven Nordin spiller den mindre rollen som Manfred.
Filmen ble utgitt på DVD i Sverige 21. april 2010.
Handling
På Bräda Musteri blir det holdt forretningsmiddag for å lansere siderfabrikkens nye produkter når den administrerende direktøren Manfred Stjärne blir myrdet. Var det en konkurrent som ville ødelegge Brädas rykte eller lå det et personlig motiv bak mordet? Wallander forstår snart at penger er innblandet og at noen ikke unndrar seg for flere mord for å nå sine mål når det gjelder fabrikken. Mordbølgen fortsetter og muligens herjer en metodisk seriemorder i Ystad. Politiet blir trukket inn i en kriminell røre av hjernevask, utroskap og hatefulle tidligere ansatte, en røre som kommer til å påvirke Wallander på en måte som han aldri har kunnet forestille seg.
Constantin Sterea
Constantin Sterea (født 2. januar 1951 i Constanţa), rumensk volleyballspiller som deltok i de olympiske leker 1980 i Moskva. Sterea vant en olympisk bronsemedalje i volleyball under OL 1980 i Moskva. Han var med på det rumenske laget som kom på tredjeplass i volleyballturneringen for menn bak Sovjetunionen og Bulgaria. Romania tapte semifinalen mot Sovjetunionen med 0 - 3 men vant bronsefinalen mot Polen med 3-1. Sterea spilte fem kamper i OL-turneringen.
Lecythidaceae
se teksten
Lecythidaceae er en plantefamilie i lyngordenen (Ericales).
Artene er trær, busker og lianer. Bladene er som regel spiralstilte og samlet ytterst på greinene. Blomstene er store og oversittende. Kronbladene, eller det som ser ut kronblader, er frie. Det er mange pollenbærere som kan være frie eller sammenvokste. De fleste artene vokser i tropisk regnskog, men noen forekommer i flomskog, tåkeskog eller savanne. Familien deles i fem underfamilier som tidligere har vært regnet som egne familier.
Underfamilien Asteranthoideae omfatter sju slekter med 24 arter. Den er utbredt i tropisk Vest-Afrika, og det er også én art, Asteranthos brasiliensis, ved øvre Rio Negro og Orinoco i Sør-Amerika. Asteranthos ble tidligere regnet til den monotypiske familien Asteranthaceae og Crateranthus til Napoleonaeaceae, mens de andre fem slektene utgjorde familien Scytopetalaceae.
María Elena Calle
María Elena Calle (født 25. juli 1975) er en ecuadoriansk friidrettsutøver som konkurrerer i maraton.
Lecythidaceae
Underfamilien Lecythidoideae omfatter ti slekter med 215 arter. Den har en neotropisk utbredelse i Mellom- og Sør-Amerika og Karibia. Gruppen utgjør familien Lecythidaceae i snever betydning.
María Elena Calle
Hun representerte Ecuador under Sommer-OL 2016 i Rio de Janeiro, der hun ble nummer 99 i maratonløpet.
Lecythidaceae
Underfamilien Barringtonioideae, ofte kalt Planchonioideae, omfatter seks slekter med 91 arter. Den har en palaeotropisk utbredelse i tropisk Afrika, Madagaskar, Sør- og Sørøst-Asia, nordlige Australia og på øyene i Det indiske hav og Stillehavet. Den ble tidligere regnet som familien Barringtoniaceae.
Niels Bang Wingaard
Niels Bang Wingaard (født mars 1839 i Christiania, død juni 1869 i Kristiansand) var en norsk fotograf.
Oppvekst og familie
Wingaard-navnet kommer fra Lolland i Danmark, men begge foreldrene, kopist Joachim Christian Theodor Wingaard (1809–1862) og Martha Tyrida Wulff (f. 1813) var fra Bergen, hvor de ble gift i Domkriken 7. mars 1834. De flyttet til Christiania i 1836 og bosatte seg i Øvre slottsgate 8.
Lecythidaceae
Underfamilien Foetidioideae omfatter éi slekt med 18 arter. Den er utbredt i Øst-Afrika og på Madagaskar, Komorene, Mauritius og Réunion. Den ble tidligere regnet som familien Foetidiaceae.
Niels Bang Wingaard
Oppvekst og familie
Fotografens søsken var Niels Bang (14. mai 1834–15. juli 1834), Gidske Catharine Margrethe Hedevig (21. juni 1835–c.1864), Niels Bang (1837–c.1839) og Frithjof Joachimsen (f. 16. juli 1840).
Lecythidaceae
De mest kjente og økonomisk viktige artene er brasilnøtt (Bertholletia excelsa) og paradisnøtt (Lecythis spp.). Kanonkuletre (Couroupita guianensis) dyrkes som prydtre i tropiske strøk.
Slekter og arter
Følgende slekter er vanlige å føre til familien, her med gjengivelse av noen av de mest kjente artene under den relevante slekta:
Niels Bang Wingaard
Karriere
Wingaard averterte i Morgenbladet 25. november 1862 for at han hadde åpnet atelier i Kongens Gade No 25. Da han i 1863 hadde atelier i snekker Pedersens hus i Storgaten i Grimstad, fikk Marcus Thrane ha provisorisk atelier sammen med ham. Han fotograferte i Stavanger fra mars til mai 1865, men overlot ved avreisen sine glassplater til Carl Lauritz Jacobsen (1836–1879). Litt senere, i folketellingen for 1865, sto han oppført som ugift fotograf, med losji i 7. kvartal i Kristiansand, hvor han delte atelier med sin svoger, fotografen Georg Christian Biseth Hjort (f. 1834).
Det finnes portretter han har tatt av Søren S. Bie (d. 27. april 1866) og senere av skuespillerinnen Fredrikke Nielsen (1837–1912). Disse er begge signert «N. Wingaard». I årene 1868 til 1870 var ifølge Susanne Bonge i virksomhet i Porsgrunn.
Dickey Peak
Dickey Peak er et fjell nordvest i Flowers Hills i Sentinel Range i Ellsworth Mountains. Det ble først kartlagt av U.S. Geological Survey fra landmålinger og flyfoto tatt i U.S. Navy, 1957–59, og navnsatt av Advisory Committee on Antarctic Names etter Clifford R. Dickey, Jr., en elektriker ved Amundsen-Scott-stasjonen i 1957.
Tereza Master
Hun representerte Malawi under Sommer-OL 2016 i Rio de Janeiro, der hun ble nummer 98 i maratonløpet.
Brad Ellsworth
John Bradley «Brad» Ellsworth (født 11. september 1958 i Jasper, Indiana) er en amerikansk politiker som representerer Det demokratiske parti (USA). Han representerte Indianas 8. kongressdistrikt i Representantenes hus i fire år fra 3. januar 2007. Han var demokratenes kandidat i Senatorvalget i Indiana 2010, men ble ikke valgt til senator.
Ellsworth var sheriff i Vanderburgh County fra 1999 til han ble valgt inn i kongressen.
Conner
Conner (Bayan ng Conner) er en kommune på Filippinene. Kommunen ligger på øya Luzon, og er provinsen Apayaos folkerikeste, med en folkemengde på 26,051 innbyggere i år 2015.
Navn
Kommunen har sitt navn etter den amerikanske ingeniør Norman Conner som stod for konstruksjonen av hovedveiene i området som nå blant annet dekkes av provinsen Apayao, og på denne måten brøt den isolasjon fra omverdenen som det var preget av tidlig i den amerikanske era.
Barangayer
Conner er inndelt i 21 barangayer.
Mamma gör revolution
Mamma gör revolution er en svensk svart-hvitt kortfilm fra 1950. Filmen var Mimi Pollaks regidebut og i rollene ses blant andre Anna Lindahl, Holger Löwenadler og Lars Ekborg.
Filmens litterære forlegg var hørespillet med samme navn av den norskfødte forfatteren Elsa Appelquist, som hadde premiere 16. oktober 1949 i Sveriges Radio. Appelqvist skrev også filmmanuset.
Folkrörelsernas Filmorganisation (Filmo) och Kooperativa Förbundet hadde i 1949 bestemt seg for å spille inn et antall kortfilmer for ikke-kommersiell visning for husmødre og desslike. Tiltaket kom imidlertid til å stanse etter to filmer, hvorav den første var Mamma gör revolution (1950) og den andre var Malin går hem (1953), også den regissert av Pollak. Rettighetene til Mamma gör revoltion ble senere solgt til selskapet Produktion S. Bauman AB som gjorde en nyinnspilling av filmen under navnet Mamma tar semester (1957).
Innspillingsfakta
Filmen ble spilt inn i 1950 i Filmoateljén i Stockholm.
Handling
Ester Andersson blir nedtrykt av sin mann og sitt eldste barn og hun bestemmer seg derfor for å reise bort og i stedet forsørge seg selv. I hennes fravær innser hjemmet hvilken betydning hun har hatt og får etterpå en annen stilling i familien.
Malaysia under Sommer-OL 2016
Malaysia deltok under Sommer-OL 2016 i Rio de Janeiro, Brasil i perioden 5. – 21. august 2016.
Dmitrij Sergejev
Dmitri Sergeyev (født 22. desember 1968) er en russisk judoka.
Han tok bronse for SUS under Sommer-OL 1992.
Tollpost Globe
Tollpost Globe AS var et norsk logistikkselskap. Det ble etablert i Norge i 1926 og tilbød nasjonal distribusjon av stykkgods og partilast, samt nasjonal og internasjonal distribusjon av pakker og paller.
Andreas Hellum
Andreas Hellum (født 19. november 1997) er en norsk fotballspiller som spiller for Lyn.
Disteniini
Disteniini er en gruppe av biller som tilhører familien trebukker (Cerambycidae). Det er beskrevet omtrent 340 arter, ingen er funnet i Europa.
Utseende
Slanke trebukker med lange, tynne antenner. De kan ligne mye på underfamilien blomsterbukker (Lepturinae), men skiller seg fra dem blant andre på at hodet er ganske kort. Pronotum er smalere enn dekkvingene og har gjerne en pigg på sidekanten.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Utbredelse
Gruppen er hovedsakelig utbredt på de sørlige kontinentene, med noen få arter på den nordlige halvkulen (blant annet i Nord-Amerika), ingen i Europa. Særlig artsrik er gruppen på Madagaskar der den endemiske slekten Nethinius har svært mange arter.
Lennaelva
Lennaelva er ei elv i Flatanger kommune i Trøndelag. Den er 1,95 kilometer lang og renner fra Beingårdsvatnet til Gårdsetervatnet. Elva utnyttes til kraftproduksjon i Morkenfoss kraftverk, og utløpet fra Beingårdsvatnet reguleres med en demning over elva på toppen av Selafossen. Lenger ned i elva ligger Lennafossen.
Maldivene under Sommer-OL 2016
Maldivene deltok under Sommer-OL 2016 i Rio de Janeiro, Brasil i perioden 5. – 21. august 2016.
Ivan Sharpe
Ivan Gordon Sharpe (født 15. juni 1889 i St Albans, død 9. februar 1968) var en engelsk fotballspiller som deltok i de olympiske lekene i 1912 i Stockholm.
Sharpe var med på det britiske fotballaget som ble olympiske mestere i OL 1912 i Stockholm. Sharpe spilte i alle Storbritannias tre kamper i turneringen. De beseiret Danmark med 4-2 i finalen.
Mevlud Lobzhanidze
Mevlud Lobzhanidze (født 2. november 1968) er en georgisk judoka.
Harold Stamper
Harold Jack Stamper (født 6. oktober 1889, død januar 1939) var en engelsk fotballspiller som deltok i de olympiske lekene i 1912 i Stockholm.
Stamper var med på det britiske fotballandslaget som ble olympiske mestere under OL 1912 i Stockholm. Stamper spilte i en av Storbritannias tre kamper i turneringen. De beseiret Danmark med 4-2 finalen.
Sofia Riga
Sofia Riga (født 18. juli 1988) er en gresk friidrettsutøver som konkurrerer i maraton.
Hun representerte Hellas under Sommer-OL 2016 i Rio de Janeiro, der hun ble nummer 103 i maratonløpet.
Rionegro
Rionegro kommune hadde 101 046 innbyggere i 2005. Arealet er på 196 km². Byen befinner seg 2 125 meter over havet.
Byen kalles ofte Cuna de la Democracia («Demokratiets vugge»), ettersom den var en av de viktigste byene under Colombias uavhengighetskamp, og fordi grunnloven av 1863 ble underskrevet der. Pablo Escobar var også født her i 1949.
Exoceras
Exoceras er en slekt av biller som tilhører familiegruppen bladbiller (Chrysomelidae).
Rannveig Kvalvik
Rannveig Helen Kvalvik (født 2. oktober 1976) er en norsk tidligere friidrettsutøver som representerte Moss IL.
Exoceras
Utseende
Små til middelsstore, avlange, brungule til rødbrune jordlopper. Antennene er tynne, gjerne lengre enn kroppen. Hodet er noe snuteformet forlenget, gjerne med påfallende groper i pannen. Pornotum er avrundet, mye bredere enn langt. Dekkvingene er jevnbrede, gjerne med litt markert "skulderbule".
Rannveig Kvalvik
Hun vant 11 NM-gull og ialt 24 NM-medaljer i sjukamp, 100 meter hekk, 400 meter hekk, høyde og lengde uten tilløp i perioden 1994 til 2006.
Exoceras
Levevis
Artene lever på planter tilhørende mange forskjellige familier.
Utbredelse
Slekten er utbredt i den neotropiske økosonen, flere av artene på øyene i Karibia.
Oseaniamesterskapet i fotball for kvinner 1991
Oseaniamesterskapet i fotball for kvinner 1991 var det fjerdje oseaniamesterskapet i fotball for kvinner. Mesterskapet ble arrangert i Sydney i Australia mellom 19. og 25. mars. Mesterskapet besto av en miniliga der tre lag møttes to ganger. Mesterskapet fungerte også som kvalifisering til VM. Vinneren ble kvalifisert.
Synkronsvømming under VM i svømmesport 2022 – Duett fri
Synkronsvømming under VM i svømmesport 2022 – Duett fri ble avholdt i Szechy Pool i Budapest den 21. og 23. juni 2022.
Syrstad Rock
Syrstad Rock er et klippeframspring nedenfor og 1,5 km nord for Koerner Bluff på nordvestsiden av Mount Bursey i Flood Range i Marie Byrd Land. Det ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1959-65 og navnsatt av Advisory Committee on Antarctic Names (US-ACAN) etter Erik Syrstad, en ionosfærisk fysiker ved Amundsen-Scott-stasjonen i 1970.
Command & Conquer: Yuri’s Revenge
Command & Conquer: Yuri's Revenge er en utvidelsespakke til videospillet Command & Conquer: Red Alert 2 utviklet av Westwood Studios. Spillet ble sluppet ut i Nord-Amerika 10. oktober 2001 av EA Games. Spillets er sentrert rundt ideen om en ex-Sovjet figur med navnet Yuri som har i skjul etablert sin egen hær og er en trussel mot den frie verden.
Handling
I Command and Conquer: Yuri's Revenge starter historien med at de allierte seiret i Red Alert 2. Handlinger dreier seg om Yuri, som var en fremtredende figur i Red Alert 2. Han havnet i eksil, men kommer tilbake for å ta over verden.
Nepal under Sommer-OL 2016
Nepal deltok under Sommer-OL 2016 i Rio de Janeiro, Brasil i perioden 5. – 21. august 2016.
Mount Seaton
Mount Seaton er et markant kuppelformet fjell i Amery Peaks, om lag 6 km sør for Sandilands Nunatak i Prince Charles Mountains. Den ble kartlagt av den sørlige gruppen til ANARE (Australian National Antarctic Research Expeditions) ledet av W.G. Bewsher i januar 1957, og oppkalt etter John Seaton, en RAAF-pilot ved Mawson-stasjonen i 1956.
Corneliu Chifu
Corneliu Valter Chifu (født 2. september 1953), rumensk volleyballspiller som deltok i de olympiske leker 1980 i Moskva.
Chifu vant en olympisk bronsemedalje i volleyball under OL 1980 i Moskva. Han var med på det rumenske laget som kom på tredjeplass i volleyballturneringen for menn bak Sovjetunionen og Bulgaria. Romania tapte semifinalen mot Sovjetunionen med 0 - 3 men vant bronsefinalen mot Polen med 3-1. Chifu spilte fem kamper i OL-turneringen.
Saidahtam Rahimov
Saidahtam Rahimov (født 28. juni 1973) er en tadsjikisk judoka.
Han representerte Tadsjikistan under Sommer-OL 1996 i Atlanta, der han ble utslått i åttendedelsfinalen.
Gordon Wright
Edward Gordon Dundas Wright (født 3. oktober 1884, død 5. juni 1947) var en engelsk fotballspiller som deltok i de olympiske lekene i 1912 i Stockholm.
Wright var med på det britiske fotballandslaget som ble olympiske mestere under OL 1912 i Stockholm. Wright spilte i en av Storbritannias tre kamper i turneringen. De beseiret Danmark med 4-2 i finalen.
Frederico Flexa
Frederico Flexa (født 12. januar 1964) er en brasiliansk judoka.
Han representerte Brasil under Sommer-OL 1996 i Atlanta, der han ble utslått i åttendedelsfinalen.
Igor Peshkov
Igor Peshkov (født 7. januar 1965) er en kasakhstansk judoka.
Han representerte Kasakhstan under Sommer-OL 1996 i Atlanta, der han ble utslått i åttendedelsfinalen.
Music for Moviebikers
Music for Moviebikers er en rolig instrumentalplate fra sangeren og komponisten Kaada.
Günther Enescu
Günther Erich Enescu (født 25. november 1955 i Bazna), rumensk volleyballspiller som deltok i de olympiske leker 1980 i Moskva.
Enescu vant en olympisk bronsemedalje i volleyball under OL 1980 i Moskva. Han var med på det rumenske laget som kom på tredjeplass i volleyballturneringen for menn bak Sovjetunionen og Bulgaria. Romania tapte semifinalen mot Sovjetunionen med 0 - 3 men vant bronsefinalen mot Polen med 3-1. Enescu spilte seks kamper i OL-turneringen.
Roslyn (Washington)
Roslyn er en by i Kittitas County i den amerikanske delstaten Washington. Byen er kanskje best kjent som byen «Cicely, Alaska» fra tv-serien Det gode liv i Alaska. Roslyn ligger 133,5 km sørøst for Seattle.
Fra 1990 til 1995, ble tv-serien Det gode liv i Alaska filmet i Roslyn. Mange av Roslyns innbyggere og den nærliggende byen Cle Elum var med i serien som statister.
Demografi
Ifølge folketellingen i 2000 var byens innbyggertall 1,017. 17,9 % var av tysk avstamning, 15,9 % av engelsk avstamning, 10,3 % av irsk avstamning, 7,1 % av norsk avstamning, 6,6 % av indiansk avtamning, 5,7 % av kroatisk avstamning, 5,7 % av skotsk avstamning og 5,1 % av italiensk avstamning.
IPhone (2007)
iPhone er en smarttelefon som ble solgt av Apple fra 29. juni 2007. Den utgjør første generasjon i iPhone-serien.
iPhone ble offentliggjort av Apples administrerende direktør Steve Jobs i hovedtalen på Macworld Conference & Expo den 9. januar 2007.
iPhone har blant annet følgende funksjoner som standard: kamera, multimedieavspiller, mobiltelefon og diverse internettjenester; herunder e-post, SMS, nettleser og trådløs internett- og Bluetooth-forbindelse. iPhone brukes via en berøringsskjerm med et virtuelt tastatur og virtuelle knapper. iPhone er GSM-telefon med GPRS og EDGE.
Live Viking Stadion 9. juni 2012
Konserten ble også utgitt på DVD
Itagüí
Itagüí er en by og en kommune i Antioquia i Colombia. Den befinner seg 11 kilometer sør for Medellín, og utgjør en del av dennes storbyområde.
Rionegro kommune hadde 200 272 innbyggere i 2005. Med et areal på 21,09 km² er Itagüí Colombias tredje minste kommune. Den er samtidig landets tettest befolka kommune, med over 10 000 innbyggere per km² Byen befinner seg 1 550 meter over havet.
Navnet Itagüí er indiansk. Området var tidligere befolka av nutabe-indianerne, hvis språk sannsynligvis tilhørte den chibchanske språkfamilien.
Niphoparmena
Niphoparmena er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små til middelsstore, brunlige trebukker, noe slankere enn de fleste andre Morimopsini. Antennene er noe lengre enn kroppen. Dekkvingene er nærmest spindelformede uten markerte skuldre. Beina er korte og kraftige.
Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Emanuele Abate
Emanuele Abate (født 8. juli 1985 i Genova) er en italiensk hekkeløper og sprinter. Han er flere ganger italiensk mester på hekkesprint både innendørs og utendørs, og har bronse fra U23-EM og Universiaden.
Han spilte tidligere fotball, men begynte med friidrett i 2001.
Karriere
Abate hadde sitt gjennombrudd i 2006, da han løp på 13,59 ved et stevne i Genève. Han ble tatt ut til EM i friidrett 2006 i Göteborg, men han løp på 14,04 i kvalifiseringsheatet, og kvalifiserte seg ikke til semifinalen. I 2007 fikk han bronse ved U23-EM i friidrett i Debrecen i Ungarn, bak Konstadínos Douvalídis og Adrien Deghelt. Han deltok ved Lag-EM i friidrett 2008, der han kom på 8.-plass på 110 meter hekk.
Ved Universiaden 2009 i Beograd vant han en ny internasjonal medalje, da han fikk bronse på 110 meter hekk, bak Yin Jing og Lehann Fourie. Samme år deltok han ved Lag-EM i friidrett 2009, der han kom på sjette og sisteplass i sitt finaleheat, og fikk åttende beste tid.
Den 4. februar 2012 satte han ny italiensk rekord på 60 meter hekk, med 7,57, og slo med det Emiliano Pizzolis 14 år gamle rekord. I mars deltok han ved VM i friidrett innendørs 2012, der han kom på sjetteplass, med tiden 7,63 i finalen.
Libanon under Sommer-OL 2016
Libanon deltok under Sommer-OL 2016 i Rio de Janeiro, Brasil i perioden 5. – 21. august 2016. Dette er nasjonens syttende deltagelse i De sommerolympiske lekene. Libanon deltok ikke ved Sommer-OL 1956 i Melbourne, Australia som et svar på Suezkrisen. Judokaen Nacif Elias var Libanons flaggbærer under åpningsseremonien på Maracanã stadion i Rio de Janeiro.
Fekting
Libanon deltok med en fekter i den olympiske konkurransen. London 2012-olympieren Mona Shaito sikret deltagelse i kvinnenes florett-øvelse som en av de to høyest-rangerte fektere fra Asia utenfor verdens topp-14 på FIE justerte offisielle ranking. Hun tapte i sin første kamp etter å ha fått walk-over i runden før.
Judo
Libanon kvalifiserte en judoka for mennenes halv mellomvekt klasse (81 kg) til OL-konkurransen. Nacif Elias var rangert blant topp-22 kvalifiserte judokas for menn på IJF's verdensrankingliste fra 30. mai 2016. Han tapte i sin første kamp.
Slalåm
Libanon mottok en invitasjon fra the Tripartite Commission til å sende Richard Merjan til mennenes C-1 øvelse, noe som ga nasjones OL-debut i denne OL-sporten. Han kom ikke videre fra de innledende rundene.
Neverfjord Idrettslag
Neverfjord Idrettslag fra Neverfjord i Hammerfest kommune i Troms og Finnmark ble stiftet 7. juli 1946. Klubben har aktivitet innen fotball, orientering og ski.
Digitale fortellinger
Digitale fortellinger er korte, ofte personlige multimediafortellinger. Historien fortelles ved hjelp av digitale verktøy; en datamaskin med videoredigeringsprogram. Digitale fortellinger varer ofte ikke mer enn 2-3 minutter, og består vanligvis av en personlig historie, fortalt med ens egen fortellerstemme, støttet av passende stillbilder (fotografier/tegninger). Fremstillingen kan også inneholde video, musikk, lydeffekter og så videre.
Bakgrunn
I utgangspunktet er digitale fortellinger (på engelsk: digital storytelling) en del, og en videreføring, av en politisk tradisjon som på engelsk kalles «giving voice». Dette er et prosjekt som handler om å slippe til vanlige folk, og stemmene deres, inn på den offentlige arenaen; et sted som de vanligvis ikke har lett tilgang til. Digitale fortellinger er blitt en moderne måte å fortelle historier på i vår digitale hverdag. Fortellingene, som man lager ved hjelp av digitale verktøy, kan handle om hva som helst, f.eks. om deg selv, kjente personer, historiske hendelser eller andre historier som kan være av interesse. På denne måten kan digitale fortellinger gi produsenten en god anledning til å bearbeide viktige vendepunkter i eget eller andre nære personers liv, og kan derfor ha en slags tilleggseffekt som personlig identitetsutvikling og terapi.
Den digitale fortellingen er en del av [Web 2.0]. I en artikkel av Bernard R. Robin refererer han til Roush (2006), som sier at denne teknologien (Web 2.0) er en del av et skifte på Internett fra en «en-til-mange-kommunikasjon» til «mange-til-mange-kommunikasjon». Roush sier også at kommunikasjonen i Web 2.0 samles naturlig rundt innhold som videoer, bilder og blogger. Med andre ord går dette ut på at vanlige mennesker har gått fra hovedsakelig å være konsumenter, til å bli produsenter av det som ligger på nett.
Den digitale fortellingens grunnlegger regnes for å være amerikaneren Dana Atchley. Atcley hadde en karriere som omreisende historieforteller på 1970-tallet, men på 1980-tallet gikk han over til å arbeide i TV-bransjen. På denne tiden begynte han også å eksperimentere med hvordan han kunne sette sammen bilder, lyder, filmsnutter og andre virkemidler av personlig karakter, til en fortelling. Han laget mange små fortellinger om sitt eget liv, og dette ble starten på konseptet digitale fortellinger.
Center for Digital Storytelling (CDS) i USA ble i 1992 opprettet av Joe Lambert i samarbeid med Atchley. Ideen deres var å holde kurs, såkalte workshops. Lambert var imponert av hvor lett vanlige mennesker klarte å fange historiene sine på en sterk måte, i løpet av en kort tidsperiode og for en billig penge (Tucker 2006). Ser man på hvordan CDS, og senere BBC, har drevet med workshops i digitale fortellinger, er disse nærmest blitt en egen [sjanger]. Gjennom en rekke workshops for vanlige mennesker har man klart å spre læren om digitale fortellinger.
Neverfjord Idrettslag
Sammen med Alta Orienteringslag arrangerte Neverfjord IL nordnorsk mesterskap i orientering i 2008. Etter mange år uten skiaktivitet hadde Neverfjord igjen langrennsløpere vinteren 2014, da klubben stilte med deltakere i STIL-BIL-rennet i Porsanger. I fotball hadde Neverfjord IL sist seniorlag for menn i 2003. Hjemmebanen i fotball er Neverfjord grusbane.
Digitale fortellinger
Syv generelle kjennetegn ved en digital fortelling
Med begrepet «den klassiske fortellingen» menes fortellingen slik den blir fremstilt av en person i en muntlig her-og-nå situasjon, eller slik den er skrevet ned som en vanlig tekst. Den digitale fortellingen skiller seg fra den klassiske ved bruk av de digitale verktøyene. På lik linje med en klassisk fortelling krever den en inndeling i begynnelse, hoveddel og slutt. Den må også følge noen ”regler” eller sjangertrekk, kalt de syv elementene. Disse elementene, nevnt nedenfor, beskriver både hva en digital historie er, og hva som gjør den god. Det er vanlig å forvente at en digital historie skal:
Disse kjennetegnene blir sett på som normgivende for utformingen av denne type fortellinger. Det er ikke slik at alle elementene behøver å prege fortellingen i like stor grad, men for å lage en godkjent digital fortelling, slik BBC og CDS i mange år nå har tilstrebet, bør alle disse elementene være til stede. Det vil være variasjon i bruk av de 7 elementene. Det trenger kanskje ikke være lagt til en stemme i like stor grad gjennom hele fortellingen, men man kan for eksempel legge inn noen pauser uten stemme, som kanskje være med på å bidra til å forsterke budskapet.
Stillbilder er viktigere enn film
Det er også forskjell i hvor stor grad man velger å bruke bilder eller film i en digital fortelling. Bildet er imidlertid en naturlig og selvfølgelig del av den digitale fortellingen og er derfor brukt i mye større grad enn film. En digital fortelling uten bilder, bare med film, kan per definisjon ikke kalles for digital fortelling ettersom den da vil kunne sees på som å være en kortfilm. Bildene har en særegen funksjon i den digitale fortellingen, og de kan gi fortellingen et sterkere narrativt preg og skape større rom for innlevelse og refleksjon over det man ser og hører i fortellingen.
Lycosa tarantula
Lycosa tarantula er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. Artene i slekten Lycosa kalles egentlige taranteller, men er langt mindre enn de store fugleedderkoppene som i dagligtale omtales som «taranteller». Den er utbredt i Sør-Europa, i Spania og Sør-Italia, men finnes ikke i Norge.
Utseende
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Hoher Tenn
Hoher Tenn er et fjell i delstaten Salzburg i Østerrike. Fjellet ligger i Hohe Tauern, i den nordlige delen av Glocknermassivet.
Toppene i Hoher Tenn ligger på kammer som møtes i Schneespitze (3317 moh.). Den høyeste toppen, Bergspitze (3368 moh.), ligger på kammen som går sørover fra Schneespitze. Mot nordvest fra Schneespitze går en kam via Kleiner Tenn (3158 moh.) mot Kempsenkopf (3090 moh.). Mot nordøst går en kam mot Zwingkopf (3117 moh.).
Hoher Tenn bestiges normalt med utgangspunkt i Gleiwitzer Hütte (2176 moh.) nord for fjellet. Herfra følger man sti mot Kempsenkopf og dernest nordvestkammen mot toppen.
Flageolett (strengeinstrumenter)
Flageolett (uttales [flasjålet't]) på strengeinstrumenter er en fløyte- eller plystreaktig overtone man får når man berører strengens naturlige delingspunkter mens den spilles. Strengen skal ikke presses mot gripebrettet, bare berøres nok til at strengens grunnfrekvenser stoppes, og overtonefrekvensene fremheves. Flageoletter brukes på både stryke- og klimpreinstrumenter.
Flageoletter finnes på flere nøyaktige punkter langs instrumentets hals. Dersom man «deler» strengen nøyaktig i to (1/2) vil flageoletten være samme tone som den løse strengen. Hver halvdel kan igjen deles nøyaktig i to (1/4 og 3/4), og man finner også den samme tonen, men med et litt annet preg. På instrumenter som har gripebrett med bånd, vil disse punktene alltid være nøyaktig der et bånd står. 12. bånd som står ved strengens oktav deler strengen nøyaktig i to (1/2), og 5. bånd er midtveis (1/4) mellom oversadel og 12. bånd. Flageoletter med ulike toner finnes videre på mange punkter på stengen (alle brøker), men enkelte har begrenset evne til å «synge», og derfor begrenset musiserende verdi.
The Essential Judas Priest
The Essential Judas Priest er et dobbelt samlealbum fra det britiske heavy metal-bandet Judas Priest.
Albumet kom ut i 2006 og inneholder 34 spor fra starten av karrieren frem til Angel of Retribution. Det er ikke med spor fra de to albumene hvor Tim Owens var vokalist. Albumet ble gjenutgitt i 2008 som en Limited-Edition trippel-album.
Sporliste
Alle spor av Rob Halford, K.K. Downing og Glenn Tipton unntatt hvor annet er nevnt.
Pillow Rock
Pillow Rock er et skjær som ligger helt øst på Hauge Reef, om lag seks km vest for Cape Darnley på Sør-Georgia. Det fikk dette navnet etter det geologiske arbeidet til British Antarctic Survey (BAS) i 1975–76, fra størknet lava, også kalt «putelava», som utgjør skjæret.
Arkimedisk spiral
En arkimedisk spiral er i matematikk en plan kurve, en spiral hvor økningen i radien er like stor for hver omdreining. Kurven blir generert av et punkt som beveger seg med konstant hastighet på en stråle, samtidig som strålen roterer med konstant hastighet. Spiralen er oppkalt etter den greske matematikeren Arkimedes.
Kurveligning
I polarkoordinater (r, \theta) er ligningen for Arkimedes' spiral
der a og b er vilkårlige positive kurveparametre. En endring i a vrir spiralen, ved å flytte startpunktet for spiralen. En endring i b gir en endring i avstanden mellom suksessive omdreininger i spiralen.
I kartesiske koordinater kan en beskrive spiralen på forma
En arkimedisk spiral er eksempel på en transendental kurve, en kurve som ikke kan uttrykkes kun ved hjelp av polynomer.
Buelengde og krumning
der x' og y' er de deriverte av koordinatfunksjonene med hensyn på \theta. Fra definisjonen av spiralen følger
For en spiral som starter i origo er a = 0 og, og buelengden er dermed gitt ved:
Krumningen er gitt ved
Historie
Den greske matematikeren Arkimedes (født ca. 287 f.Kr.) beskrev kurven i læreverket Om spiraler. Verket ble mye beundret, men også betraktet som det vanskeligste blant det Arkimedes skrev. Motivasjonen for studiet av spiralen var å bruke den til å utføre tredeling av en vinkel og kvadrering av en sirkel. Arkimedes ga æren for først å ha beskrevet kurven til vennen Konon, en matematiker i Aleksandria.
De Usynlige
De Usynlige er en dramakomedie av Ludvig Holberg fra 1726.
Marius Chiţiga
Chiţiga vant en olympisk bronsemedalje i volleyball under OL 1980 i Moskva. Han var med på det rumenske laget som kom på tredjeplass i volleyballturneringen for menn bak Sovjetunionen og Bulgaria. Romania tapte semifinalen mot Sovjetunionen med 0 - 3 men vant bronsefinalen mot Polen med 3-1. Chiţiga spilte tre kamper i OL-turneringen.
MECD
MECD er det andre soloalbumet fra den norske komponisten Kaada, utgitt i 2004.
De Usynlige
Handling
Den unge herre Leander er meget forelsket i en kvinne, hvis ansigt han aldri hat sett fordi hun hele tiden bærer maske. Han oppfatter henne derfor som usynlig og lar seg oppildne av selve jakten på henne: «...vi, som finde ingen Sødhed udi det som vi uden Møye kand komme til, udvælge den vanskeligste og forhinderligste Vey at komme til vort Maal.» For å stille hans trofasthet på prøve, intrigerer hun mot han.
Parallelt intrigerer Magdelone mot Harlekin – også som usynlig – for å straffe ham for hans troløshet mot Columbine. Columbine og Magdalone narrer Harlekin, og det ser mørkt ut for kjærligheten.
Stykkets historie
Etter sin hjemkomst fra Paris april 1726 skrev Holberg De Usynlige, formentlig inspirert av de harlekinader han hadde sett på reisen. Den ble først trykt i 1731 i 5. bind av Den Danske Skue-Plads og hadde urpremiere i Bergs Hus i Læderstræde i København i 1747. Det ble ingen suksess da det pene borgerskap anså stykket for både frekt, usømmelig og umoralskt.
Interplanetarisk magnetfelt
Det interplanetariske magnetfeltet (IMF) er begrepet for solens magnetfelt som fraktes ut blant planetene i solsystemet av solvinden. Siden solvinden er et plasma har det plasmaets egenskaper snarere enn en enkel gass. For eksempel er det høyt elektrisk konduktiv slik at magnetfeltlinjene fra solen fraktes sammen med vinden. Det dynamiske trykket fra vinden dominerer over magnettrykket gjennom det meste av solsystemet (eller heliosfæren), slik at magnetfeltet trekkes inn i en arkimedisk spiral (Parkerspiralen) av kombinasjonen av bevegelsen utover og solens rotasjon. Avhengig av hemisfæren og fasene i solens syklus går magnetfeltet i spiral innover eller utover; magnetfeltet følger samme spiralform på den nordlige og sørlige delen av heliosfæren, men med motsatte feltretninger.
Eksterne lenker
Солнечный ветер
Call Girl
Call Girl er en svensk-norsk-irsk-finsk dramafilm fra 2012 i regi av Mikael Marcimain. Manuset ble skrevet av Marietta von Hausswolff von Baumgarten. Filmen er inspirert av den såkalte Geijeraffären som utspilte seg i 1970-årene. I én av hovedrollene finner vi Pernilla August i rollen som bordellmammaen Dagmar Glans basert på virkelighetens Doris Hopp. Norske Sven Nordin spiller rollen som Glenn, mens norske Kristoffer Joner spiller rollen som Sören Laurell-Wall.
Filmen vekket allerede innen premieren oppmerksomhet da én av rollefigurene som har sex med en mindreårig prostituert ifølge enkelte påminnet om Olof Palme. Palmes familie uttalte at den overveide å politianmelde filmen for ærekrenking. Filmskaperne oppgav imidlertid at filmen var en fiktiv kunstnerisk fri historie. 7. desember 2012 ble det meddelt at Mårten Palme hadde anmeldt filmen for ærekrenking av en avdød. Justitiekanslern besluttet imidlertid i januar 2013 - etter kort betenkelsestid - å avslå anmeldelsen med begrunnelsen at det ikke fantes grunner til å løfte spørsmålet til offentlig påtale. I stedet foregikk det diskusjoner mellom familien Palme og filmens regissør, produsent, ansvarlige utgiver og Garagefilm der det ble inngått en overenskomst om at den såkalte «Hotellscenen» (hvor statsministeren har sex med en mindreårig) skulle klippes bort innen filmen ble utgitt på DVD og Blu-ray.
Den ble vist på kinoen Skandia	7. november 2012 samt på kinoene Grand 1 og Sture 1 dagen etter under Den 23. internasjonale filmfestivalen i Stockholm.
Filmen ble belønnet med International Critics' Award (FIPRESCI) under Toronto internasjonale filmfestival i 2012 og publikumprisen under Stockholms filmfestival. Under Guldbaggegallaen 2013 ble den nominert til elleve priser, deriblant for beste film, beste regi og beste manus.
Handling
Handlingen utspiller seg med riksdagsvalget i 1976 som bakteppe. Historien er sentrert rundt 14-årige Iris, som blir sendt til et ungdomshjem hvor hun møter Sonja. De to sniker seg regelmessig ut for «eventyr» i byen. Sammen blir jentene rekruttert til en prostitusjonsring drevet av Dagmar Glans, en bordellmamma som er velkjent hos myndighetene. Dagmars klienter er mest rike og mektige menn, inkludert ledende politikere.
I en annen handlingslinje følger vi den unge politimannen John Sandbergs etterforskning av hennes virksomhet. Han oppdager raskt at Glans har mektige klienter, men opplever også at etterforskningen blir hemmet av hans overordnede og at han blir truet på livet av onde karakterer. Politiet bryter opp prostitusjonsringen, men de mektige klientene unngår å bli navngitt i skandalen. Dagmars rettegang blir avsluttet med at hun blir dømt til betinget fengsel før hun får vitnet om at hun er en mindreårig prostituert. I kjølvannet av rettegangen blir Sandberg drept i en stikke av-ulykke og hans rapport om affæren blir hemmeligstemplet av den nyvalgte regjeringen. Filmen ender med at Iris rømmer fra ungdomshjemmet til en uklar skjebne.
Utmerkelser
Under Guldbaggegallaen 2013 ble Call Girl nominert til elleve Guldbaggar og vant fire stykker.
EndeverafteR
EndeverafteR er et amerikansk rockeband. Bandet har sin opprinnelse i Sacramento, California, og ble grunnlagt i 2004.
Giorgio Zampori
Giorgio Zampori (født 4. januar 1887 i Milano, død 4. juni 1965) var en italiensk turner.
Han deltok i det fjerde turn-VM som ble arrangert, i 1909, der Italia vant bronse i lagkonkurransen. I neste VM, i 1911, fikk Zampori sølv i bøylehest og gull i skranke. Zampiri fikk også bronse i lagkonkurransen sammen det italienske laget.
Neste VM, i 1913, fikk han 4.-plass i mangekampen sammenlagt, og vant gull i bøylehest, ringer og skranke. I tillegg vant Italia bronse i lagkonkurransen.
I olympisk sammenheng har han flere gull; lagkonkurransen i 1912, individuell mangekamp og lagkonkurranse i 1920 og lagkonkurransen i 1924. Under OL i 1924 fikk han også bronse i skranke, i en alder av 37 år.
Lycosa narbonnensis
Lycosa narbonnensis er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. Artene i slekten Lycosa kalles egentlige taranteller, men er langt mindre enn de store fugleedderkoppene som i dagligtale omtales som «taranteller». Den er utbredt i Sør-Europa, i det sørlige Frankrike, men finnes ikke i Norge.
Junkyard Nostalgias
Junkyard Nostalgias er et instrumental-album av den norske artisten Kaada. Ifølge Kaada er platen en hyllest til den polske arbeideren som kommer til Norge for å arbeide.
Det østeuropeiske lydbildet på albumet skyldes ifølge Kaada hans egen samlemani. Han fortalte i et intervju med Dagsavisen at han samler på instrumenter, og at det begynte å hope seg opp med østeuropeiske instrumenter som balalaika, mandolin, harper. Dette er instrumenter som preger albumet. Han fortalte også at poenget ikke var å gjenskape noe autentisk polsk, men mer en slags forestilling om Polen. En av låtene synges på «fantasipolsk». Kaada nevner ordene «marja dalia» som et eksempel, da det hørtes ut som et kvinnenavn og dermed ble til en kjærlighetssang.
Oman under Sommer-OL 2016
Oman deltok under Sommer-OL 2016 i Rio de Janeiro, Brasil i perioden 5. – 21. august 2016.
Skyting
Kvalifisering nøkkel: Q = Kvalifisert til neste runde; q = Kvalifisert for bronsemedalje (hagle)
Tønsåsen batteri
Tønsåsen batteri var et batteri som ble anlagt i årene 1899–1902 på Tønsåsen i Stjørdal noe øst for Værnes flyplass. Bakgrunnen for opprettelsen av batteriet var den økte spenningen i forholdet med Sverige opp mot unionsoppløsningen i 1905. Som eneste stilling nordenfjells ble batteriet bygget som en forberedt stilling for Posisjonsartilleriet. Batteriets hovedretning er mot øst og er ment å hindre fremrykning nedover Stjørdalen.
Homo denisova
Denisovanere kan ha vært en selvstendig art av mennesker (Homo) eller en underart av moderne mennesker (Homo sapiens). Noen har også foreslått at denisovanere var en overgangsform mellom neandertaleren og moderne mennesker. Det vitenskapelige navnet er ikke avklart, men det er framsatt flere forslag. Blant annet Homo sp. denisova, Homo sp. altai og Homo sapiens ssp. denisova.
Det er kun oppdaget noen små fragmenter (deler av en underkjeve, et fingerbein, en tann fra overkjeven og et tåbein fra venstre fot). Mitokondrielt DNA antyder nær tilknytning til både moderne mennesker og neandertalere, men passer egentlig ikke inn i noen av disse artene.
I mars 2010 ble oppdagelsen av fingerbeinet første gang publisert. Beinbiten stammer trolig fra lillefingeren til et mellom 5 og 7 år gammelt barn. Dateringen er usikker, men kan være ca 50 000 år gammel (noen angir 30 000 og 48 000 år siden).
Funnene er gjort i Denisovagrotten i Altajfjellene i regionen Altaj kraj i Russland, like ved grensene mot Kasakhstan, Mongolia og Kina.
Oppdagelsen
I 2008 oppdaget russiske arkeologer fra Institutt for arkeologi og etnologi i Novosibirsk, som jobbet i Denisovagrotten i Altaj øst i Sibir et lite beinfragment fra lillefingeren til en ung person av slekten homo. De kalte funnet «Kvinne X» eller «Denisovakvinnen». Det henviser til mitokondrielt DNA og til funnet av en armring, men uten at en kan kjønnsbestemme fingeren.
Funnene i Demisovahulen ble gjort i et jordlag, som omtales som lag 11. Funnene av homo denisova i lag 11, var for fragmentarisk til å kunne dateres direkte. Men radioaktivt karbon av syv dyrebein fra lag 11 ga gjennomsnittsalderen til ca 50 000 år eller eldre i begge galleriene. De yngste sedimenter var 16 000 til 30 000 år gamle. Dermed har lag 11 gjenstander fra minst to forskjellige perioder. Og i sørgalleri nær stedet der fingerbeinet ble funnet, var det åpenbart forstyrrede sedimenter, som tyder på miksing av lagene.
I lag 11 er det også gjenstandsfunn som en knytter til neandertalere, og til moderne mennesker. Anatoly Derevianko og hans kolleger som sto for utgravingen, foreslo en sekvensiell bosetning i hulen. Først var homo denisovaene i hulen for om 50 000 år siden, så kom neandertalerne i kort periode for om lag 45 000 år siden, og moderne mennesker fulgte så. Forskerne er enige i at mikrostratigrafien av hulen trenger mer analyse. De ønsker nye dateringer i lag 11 på flere dyrebein med kuttemerker.
Mitokondrieanalyser
En gruppe vitenskapsmenn under ledelse av Johannes Krause og Svante Pääbo fra Max Planck-institutet i Leipzig i Tyskland, analyserte mitokondrielt DNA-ekstrakt fra fragmentene paleogenetisk. Takket være det kalde klimaet på i Denisovagrotten var DNAet bevart i lang tid ved lave temperaturer.
I 2010 kom det et tredje funn fra overkjeven av en ung voksen. Det er datert til omtrent samme tid. Mitokondrie DNA-analyser på tannen viser at den hadde en annen, men liknende sekvens som i fingerbeinet. Det indikerer at de hadde en felles stammor omkring 7.500 år tidigere. Den kan ha tilhørt et annet individ i den samme gruppen.
Anatomi og opphav
Lite er kjent om de anatomiske egenskapene.